text: Ugens vejr: Overskyet og regn
  27 februar 2017 kl. 09.36
  Regn, gråvejr og en overskyet himmel. Det er, hvad vi kan se frem til den kommende uge. 
  Selvom det officielt er forår om kun to dage, er det ikke til at se på vejrudsigten.
  I dag mandag vil der være overskyet hele dagen og med op til 17 millimeter regn. Temperaturen holder sig under ti grader, og vinden vil være let til frisk fra syd. I aften kan vinden tage til i styrke.
  Det meste af ugen vil vejret ligne mandagens vejr, der kan dog komme en anelse mere sol, mens regnen vil tage af dag for dag. Temperaturen vil holde sig over frysepunktet, med undtagelse af natten til lørdag, hvor der kan komme nattefrost.
  